google/wiki40b huggingface dataset:
Scala (Salerno)

Historie

I middelalderen var Scala, sammen med Ravello, den viktigste befestningen til hertugdømmet Amalfi. Scala og Ravello ble plyndra av Robert Guiscard i 1073, og ødelagt av republikken Pisa seksti år seinere. På slutten av 1200-tallet ble byen på nytt ødelagt under Vespiri siciliani, den sicilianske kveldssangen, et vellykket opprør i påsken på Sicilia i 1282 mot den franske konge.

Severdigheter

Dens torg har en kafé, restaurant, apotek, matbutikk og andre butikker. Byens fremste attraksjon er dens katedral som går tilbake til 1169 og ble siden ombygget i barokkstil. Kirken Annunziata (Maria budskapsdag) har portal med innlagte romerske søyler som støtter et hvelv fra romersk tid. I krypten er det freskomalerier fra rundt 1200 med framstilling av den hellige Nikolas av Myra. Det tidligere nonneklosteret tilhørende benediktinerordenen er lokalisert i distriktet Minuta. Det ble etablert i 1908 av den danske reisende Carl Wiinstedt (1875–1932), og nå er et sted for danske besøkende kunstnere og forskere som studerer ved Amalfikysten.
Polsk mark

Historie

I 1916 ble Regentkongeriket Polen opprettet av sentralmaktene Tyskland og Østerrike-Ungarn på det området som tidligere hadde ligget i Russland, og vært kjent som Kongress-Polen. 9. desember grunnla sjefen for Kaiserlich-deutsche Zivilverwaltung für Polen links der Weichsel (senere Kaiserlich-deutsche Zivilverwaltung beim Generalgouvernement Warschau), Wolfgang von Kries, en polsk nasjonalbank, Polska Krajowa Kasa Pożyczkowa eller Landesleihanstalt på tysk, som fikk rett til å utstede en ny valuta, Marka polska. Den tyske riksbanken stilte som garantist for emisjonen for inntil 1 milliard mark.
I 1917 ble det trykket sedler i verdier av 1/2 Mark, 1 Mark, 2 Mark, 5 Mark, 10 Mark, 20 Mark, 50 Mark, 100 Mark, 500 og 1000 Mark. Frem til våpenstillstanden i 1918 ble det trykket for tilsammen 880 millioner polske mark. Den 7. september 1918 overtok regjeringen i den nyopprettede Republikken Polen ledelsen over sentralbanken.
På grunn av hyperinflasjonen som gjorde valutaen verdiløs på begynnelsen av 1920-tallet ble valutaen 14. april 1924, etter grunnleggelsen av en ny sentralbank (Bank Polski) erstattet av den nye valutaen złoty, som ble knyttet til gullstandarden. Vekslingskursen ved innføringen av złoty var 1 złoty = 1 800 000 polske mark.
UGC 8335

UGC 8335 eller Arp 238 er et par vekselvirkende galakser som ligger ca. 400 millioner lysår unna jorden i stjernebildet Store bjørn. Galaksene har fysisk kontakt gjennom en bro av materie, og hver av dem har stikkende ut en sterkt krummet hale av gass og stjerner. Begge galaksene viser støvband i sentrum.
Drikke

Drikke eller «en drikk» er vannbasert væske tilberedt for å inntas gjennom munnen (drikkes). I tillegg til å fylle det fysiologiske behovet for vann, har drikker kulturell betydning.

Alkoholfrie drikker

Med alkoholfrie eller «ikke-alkoholholdige» drikker menes som regel leskedrikker, squash eller andre tørstedrikker uten etanol, med eller uten kullsyre, som drikkes kalde. Tørstedrikker som inneholder kullsyre kalles brus, utenom mineralvann.
Iste, jus, limonade og saftdrikker er ikke tilsatt kullsyre. Mange leskedrikker inneholder sukker, men noen er i stedet tilsatt kunstige søtningsstoffer.

Varme drikker

Mange steder er det nødvendig å koke vannet for å unngå å bli syk av mikroorganismer som vannet er forurenset med. Varme drikker er også et vanlig resultat av at man koker eller trekker aromatiske plantedeler i varmt vann for å få frem lukt og smak. Kaffe tilberedes ved å koke eller trakte oppmalte «kaffebønner» (egentlig frø), mens te er blader som trekkes i varmt vann. Kakao lages ved å koke oppmalte «kakaobønner» (også frø).
Jeg er en slusk

«Jeg er en slusk» er en rallarvise fra slutten av 1800-tallet. Melodien er den samme som til «Ved Idas grav». Visa er også spilt inn på platen Frem fra Glemselen kap.20 med Håkon Banken.
Inca burmeisteri

Utseende

En nokså stor, langbeint, mørkt brunlig gullbasse.

Levevis

Larvene lever i morkent treverk eller hule trær, utviklingen tar gjerne flere år. De voksne billene kommer til sevje som siver ut fra trær, og eter også råtnende frukt.

Utbredelse

Arten er utbredt i Brasil.
Mælkrakk

En mælkrakk er et fiskeredskap som ble brukt under lagesildfisket der det var strie strømmer.
Brystvorteskjold

Brystvorteskjold er vanligvis et piercingsmykke som dekker delvis eller helt brystvorten. Smykket kan også mer sjelden holdes på plass ved et klebestoff, sug, eller ved friksjon.

Beskrivelse

Hovedhensikten til et brystvorteskjold er å løfte, pryde, eller pynt brystvorten og brystet, i likhet med andre piercingsmykker. Et brystvorteskjold kan være glatt i overgangen mellom brystvorte og bryst, dette gjøres for å kamuflere skjøtene.
Som oftest er den formet som en plate med et hull i midten, hvor brystvorten trer igjennom. Dette kan gjøre så brystvorten stikker lenger ut. De finnes i svært mange forskjellige utforminger og størrelser.
Brystvorteskjoldet var tidligere ofte assosiert med Strippeklubber, men ble allmenn kjent og alminneligsert til hele verden da Janet Jackson blottet brystet på TV under Super Bowl XXXVIII 1. februar 2004.
Chili dog

Chili dog er en amerikansk matrett bestående av en hot dog i brød toppet med en form for kjøttsaus, typisk chili con carne. Ofte er andre tilbehør også lagt til, slik som ost, løk og sennep. Retten har flere regionale variasjoner i USA, hvorav mange betinger spesifikke og unike sauseingredienser, pølsetyper eller brødtyper, og går under regionspesifikke navn.
En av de mer utbredte variantene er i New Jersey og Pennsylvania kjent som «Texas hot dog», «Texas chili dog» eller «Texas wiener» og er en hot dog med chili eller hot sauce servert i varianter med diverse sauser. Texas wiener oppsto i Paterson i New Jersey, før 1920 og i Altoona i Pennsylvania i 1918 og ble opprinnelig kalt Texas Hot Wieners. Med «Texas» vises det til chilisausen som brukes på pølsene, som faktisk har en sterkere gresk innflytelse på grunn av den etniske bakgrunnen til kokkene som oppfant retten. Den anses som en unik regional hot dog-stil. Fra sin opprinnelse spredte retten seg til Pennsylvania-byene Scranton og Philadelphia. Innen 1920-tallet hadde den kommet frem til det vestlige New York, der det fortsatt finnes et stort antall pølseboder, inkludert en bod drevet i regi av Rigas-familien (fra 1921) og Ted’s Hot Dogs (som åpnet i 1927).
Starfleet

Starfleet er i Star Trek en del av Føderasjonens (i Enterprise-serien jordens) militære forsvar. Starfleets primære oppdrag er å utforske verdensrommet, stifte fredelige første kontakter med – for mennesket – nye raser, og å søke ny kunnskap. Starfleet har også som oppdrag å beskytte Føderasjonen militært om den er truet.
Starfleet har sitt hovedkvarter i San Francisco nær brofestet til Golden Gate. Der finnes også Starfleets akademi, hvor utdannelse av nye aspiranter foregår.
Star Trek-seriene handler om Starfleet og dens fortsatte oppdrag.
Jurjakha

Jurjakha (russisk: Юръяха) er ei elv i republikken Komi i Russland. Den er ei høyre sideelv til Laja i Petsjoras nedbørfelt. Den har utspring på Bolsjezemelskaja Tundra, og renner i østlig retning til samløpet med Laja. Jurjakha er 185 kilometer lang og har et nedbørfelt på 3 180 km².
Somalilerke

Utbredelse

Den er endemisk til Somalia.
Almåsen

Almås er en gård i Vefsn, som ligger sentralt i Drevjadalen. Gården ligger i sørøsthellingen av fjellet Toven. Mot sørvest grenser gården til Straum (Vefsn), og mot nordøst mot Båtstrand. Grensen mot vest går langs elva Drevjo.

Historie

Den første bosettingen på Almåsen går tilbake til 1630-32. Det var Gulle Andersson på Straum som lot datteren og svigersønnen Nils Pålson bygge seg en husmannsplass i utmarken til Straum. I 1645 er statusen hevet til rydningsplass, og fra 1645 er Almås matrikulert som egen gård.
På 1870-tallet ble det vurdert å bygge krike på Almåsen. Dette ble det ikke noe av, men Almåsen kirkegård er gravplass for den øvre delen av Drevjedalen.
Arild Dregelid

Utmerkelser

Dregelid ble tildelt Forsvarets likestillingspris på Forsvarets likestillingskonferanse i 2012.
Radiotelevisione svizzera di lingua italiana

Bakgrunn

Radio svizzera di lingua italiana har røtter tilbake til 1925 som radiokanalen Radio Monte Ceneri. Etter flere år med prøvesendinger ble den offisielle kringkasteren Società svizzera di Radiodiffusione, forløperen til dagens SRG SSR, opprettet i 1931.
De første tv-sendingene startet 18. november 1958 fra studio i Zürich og var tyskspråklige med italienske undertekster. I 1961 ble den italienske fjernsynskringkasteren Televisione svizzera di lingua italiana (TSI) etablert med hovedkvarter like ved Lugano. Kanalen begynte fargesendinger i 1968. For italienske seere og lyttere i grenseområdene mot Sveits, var RTS et alternativ til den italienske kringkasteren Rai som hadde kringkastingsmonopol i Italia frem til 1980-årene.
RSI lanserte to nye radiostasjoner, kulturkanalen Rete Due i 1985 og ungdomskanalen Rete Tre i 1989. I 1997 etablerte RSI sin andre tv-kanal, kalt TSI 2. Den opprinnelige kanalen skiftet navn til TSI 1. Kanalene skiftet navn til RSI La 1 og RSI La 2 i 2009.
Norgesmesterskapet på ski 2015

Norgesmesterskapet på ski 2015 var norgesmesterskapet i de nordiske grenene skihopping, langrenn og kombinert.
Langrennents første del blir arrangert på Røros av Røros Idrettslag fra 29. januar til 1. februar. Andre del ble arrangert i Harstad av Medkila Skilag og Idrettsforeningen Kilkameratene fra 26. mars til 29. mars.
Storbakkerennet i hopp for menn ble arrangert i Holmenkollbakken av Kollenhopp den 3. februar, mens normalbakkerennet og lagkonkurransen ble arrangert i Tveitanbakken av Heddal Idrettslag henholdsvis 28. mars og 29. mars. For kvinner ble det arrangert NM i liten og stor bakke. Storbakkerennet ble arrangert i Tveitanbakken av Heddal Idrettslag 28. mars. Rennet i liten bakke ble arrangert 18. mars i Lerberget av IL Trysilgutten.
NM i kombinert for menn ble arrangert i to deler. Del en ble arrangert 21. november og 22. november 2014 i Midtstubakken og på Beitostølen av Øystre Slidre Idrettslag. Del to ble arrangert 27. mars og 28. mars i Granåsen skisenter av Byåsen Idrettslag. For kvinner ble det for første gang arrangert prøve-NM (uoffisielt) i kombinert. Dette ble arrangert 18. mars i Lerberget av IL Trysilgutten.

10 km fri teknikk

Dato: 29. januar
Tid: 10:45
Sted: Røros skiarena

Sprint klassisk

Dato: 30. januar
Tid: 12:45
Sted: Røros skiarena

15 km skiathlon

Dato: 31. januar
Tid: 11:00
Sted: Røros skiarena

3 x 5 km stafett

Dato: 1. februar
Tid: 10:15
Sted: Røros skiarena

Lagsprint fri teknikk

Dato: 26. mars
Tid: 10:00
Sted: Kilbotn skiarena

5 km klassisk

Dato: 27. mars
Tid: 10:00
Sted: Kilbotn skiarena

30 km klassisk

Dato: 28. mars
Tid: 10:00
Sted: Kilbotn skiarena

5 km klassisk U23

Dato: 27. mars
Tid: xx:xx
Sted: Kilbotn skiarena

30 km klassisk U23

Dato: 28. mars
Tid: xx:xx
Sted: Kilbotn skiarena

15 km fri teknikk

Dato: 29. januar
Tid: 12:30
Sted: Røros skiarena

Sprint klassisk

Dato: 30. januar
Tid: 12:45
Sted: Røros skiarena

30 km skiathlon

Dato: 31. januar
Tid: 12:30
Sted: Røros skiarena

3 x 10 km stafett

Dato: 1. februar
Tid: 12:00
Sted: Røros skiarena

Lagsprint fri teknikk

Dato: 26. mars
Tid: 10:00
Sted: Kilbotn skiarena

10 km klassisk

Dato: 27. mars
Tid: 12:00
Sted: Kilbotn skiarena

50 km klassisk

Dato: 28. mars
Tid: 12:30
Sted: Kilbotn skiarena

10 km klassisk U23

Dato: 27. mars
Tid: xx:xx
Sted: Kilbotn skiarena

50 km klassisk U23

Dato: 28. mars
Tid: xx:xx
Sted: Kilbotn skiarena

Liten bakke

Dato: 18. mars
Tid: 15:30
Sted: Lerberget

Stor bakke

Dato: 28. mars
Tid: 10:30
Sted: Tveitanbakkene

Stor bakke

Dato: 3. februar
Tid: 16:45
Sted: Holmenkollen

Normalbakke

Dato: 28. mars
Tid: 10:30
Sted: Tveitanbakkene

Lagkonkurranse

Dato: 29. mars
Tid: 
Sted: Tveitanbakken

4 km Gundersen

Dato: 18. mars
Tid: 15:00
Sted: Lerberget

10 km Gundersen

Dato: 21. november og 22. november 2014
Sted: Midtstubakken
/Beitostølen

10 km Strafferundeløp

Dato: 27. mars
Tid: 
Sted: Granåsen

Lagkonkurranse

Dato: 28. mars
Tid: 
Sted: Granåsen
Erling Petersen

Utdanning og bakgrunn

Petersen tok examen artium i 1925 og begynte deretter ved Universitetet i Oslo. Han tok eksamen i statsøkonomi allerede to år etter, og begynte deretter i Statistisk sentralbyrå. I 1933 ble han universitetsstipendiat, og i 1939 tok han dr.philos.-graden med avhandlingen Macro-dynamic Aspects of the Equation of Exchange.
Petersen var onkel til Høyre-kollega Jan Petersen.

Politisk karriere

Erling Petersen kom inn på varaplass på Stortinget for Oslo i 1950. Han kom inn på fast plass i 1954, og satt i Finans- og tollkomiteen i første stortingsperiode. Petersen ble gjenvalgt fire ganger, og satt i Utenriks- og konstitusjonskomiteen de neste 16 årene, i tillegg til kortere medlemskap i Finans- og tollkomiteen og i Valgkomiteen.
Petersen satt i Høyres landsstyre i perioden 1968 til 1971.

Samfunnsøkonomisk forskning

Petersen begynte å forske på egen hånd allerede mens han arbeidet ved Statistisk sentralbyrå, og i 1932 fikk han H.M. Kongens gullmedalje for arbeidet med moderne kvantitetsteori.
Han var professor «Norske bankers lærerstol i penge- kreditt- og bankvesen» ved Norges Handelshøyskole fra 1940 til 1952. I årene etter krigen var han også rådgiver for Norges Bank, og i utredningen Pengeproblemer (1945) foreslo han å langt på vei fryse bankinnskudd og å inndrive formuesøkningen som bedrifter og personer hadde hatt under krigen med en engangsskatt. 
Petersen var professor i statsøkonomi og statistikk ved Universitetet i Oslo fra 1953 til 1973. Han var også medlem av Det Norske Videnskaps-Akademi fra 1948.
NM i friidrett 1897

Norgesmesterskapet i friidrett 1897 var det andre NM i friidrett som ble arrangert, og det første offisielle. Stevnet ble arrangert i «Retranchementet» foran foran Christiansholm festning i Kristiansand, av IL Gleipner 15. - 16. august 1897. I tillegg ble maratonløpet arrangert mandag 17. august.
Norsk Idrætsforbund vedtok i 1897 å endre regelverket, slik at flere kunne delta i NM. Ved NM i friidrett 1896 kunne bare klubber som var tilknyttet forbundet stille deltakere, dog maksimum tre klubber fra samme by. Kravet var imidlertid at klubber som søkte om å delta måtte ha minst 20 medlemmer over 17 år. Billettprisene var 1 krone for sitteplasser og 50 øre for ståplasser. 
De to utøverne som fikk flest poeng fikk spesiell premiering. Karl O. Olsen fra Tjalve fikk flest poeng (14), og vant «Damernes Præmie», et drikkehorn. Einar Knudsen fra arrangørklubben Gleipner fikk nest flest poeng (11), og vant «Turnforeningens Præmie-Bæger».
Hilde Gjermundshaug Pedersen

Karriere

Pedersen gikk på det norske laget som tok gull på 3 x 5 km stafett i junior-VM 1984 i Trondheim.
Hun debuterte i verdenscupen 3. mars 1984. Etter noen års satsing på langrenn trappet hun ned, og konkurrerte i flere år bare i skiorientering, der hun tok 7 individuelle NM-gull i årene 1994–98, og ble vinner av verdenscupen i 1997. I langrenn gjorde hun comeback i verdenscupen i 1997.
Pedersen gikk på det norske stafettlaget som tok sølv i Lahtis-VM i 2001. I 2002 ble Pedersen tildelt Egebergs ærespris for sine prestasjoner i skiorientering og langrenn. I VM 2003 i Val di Fiemme vant Pedersen sine første individuelle VM-medaljer i langrenn. Det ble bronse både i sprinten og den klassiske 10-kilometeren. I tillegg gikk hun for det norske laget som tok bronsemedaljen på stafetten. I VM 2005 i Oberstdorf tok Pedersen sin tredje VM-medalje på stafetten, denne gang gull.
I estiske Otepää vant Pedersen 10 km klassisk 7. januar 2006, og tok dermed sin aller første verdenscupseier da hun var 41 år, og hun ble dermed den eldste kvinnelige vinner av et verdenscuprenn. I Ski-NM 2006 på Kongsberg tok Pedersen, sammen med sine døtre Eli og Ida, et historisk NM-gull i stafett for Nybygda IL. I Vinter-OL 2006 i Torino, Italia tok hun en bronsemedalje på 10 km klassisk.
Pedersen vant eliteklassen for kvinner i Birkebeinerrennet 15. mars 2008 på 2.52.04. Den gamle rekorden på 3.03.21 ble satt av Anita Moen i 1998. Hun vant Marcialonga i Italia både i 2007 og 2009.
Hun deltok i første sesong av Mesternes Mester.
Tadian

Tadian (Bayan ng Tadian) er en kommune i Filippinene. Kommunen tilhører Mountain Province og ligger på øya Luzon. Folkemengden i 2015 var på 19 389.
Tadian het tidligere Kayan. I 1957 ble kommunens administrasjon flyttet til barrio (barangay) Tadian. To år etter ble kommunen omdøpt til Tadian.
Gruveslanger

Kjennetegn

De kjennetegnes ved at de har et varmefølsomt sansesystem med sansecellene samlet i et par groper på hver side av snuten, mellom øynene og neseborene. De bruker de varmefølsomme gropene for å spore opp varmblodige byttedyr (i all hovedsak smågnagere) om natten. I sin mest utviklede form tillater de slangene å «se» byttet selv i stummende mørke. Som alle huggormer har gruveslangene giftig bitt.

Utbredelse

Per i dag er det 151 anerkjente arter fordelt på 18 slekter. Gruppen har sin største utbredelse i Amerika med 97 arter i 11 slekter. I denne verdensdelen finnes de fra sørlige Canada til sørlige Argentina. I Asia finnes til sammen 54 arter fordelt på 11 slekter. Her finnes de fra Japan og Sør-Sibir vestover til Aserbajdsjan og Iran og sørover til Sri Lanka og den sørøstasiatiske øyverden. En av de asiatiske artene, halysslange (Gloydius halys), har en utbredelse som strekker seg inn i den aller østligste delen av Europa. Gruveslanger er de eneste huggormene som finnes naturlig utbredt på de amerikanske kontinentene, og omfatter blant andre klapperslanger, mokasinslanger og lanseslanger.

Habitater

De lever i mange habitater; sideruller (Crotalus cerastes) er et ørkendyr, mens bushmaster (Lachesis muta) forekommer i tropisk regnskog. Både Crotalus triseriatus i Mexico og Gloydius strauchi i Kina er funnet i fjellene over 4000 moh. Gruveslanger er stort sett mark- eller trelevende, men det finnes også en halvakvatisk art, vannmokasinslange (Agkistrodon piscivorus).
Dolichepilysta

Utseende

Middelsstore, lange og tynne, mørkbrune trebukker. Kroppsformen er sylindrisk og jevnbred. Antennene er tynne og litt lengre enn kroppen. Pronotum er sylindrisk til svakt tønneformet.

Utbredelse

Slekten forekommer på Filippinene og Sulawesi.
Telšiai

Telšiai (samogitisk Telšē) er den største by i Telšiai fylke, Samogitia, Litauen.
Triosonater for orgel (Bach)

Triosonater for orgel er seks orgelverk hvor begge manualene og pedalen hver er rent enstemmig og uavhengig av hverandre, altså triosonater. Bach brukte ingen fellestittel for de seks, men de enkelte sonatene bærer påskriften Sonata à 2 Clav. e Pedal di J. S. Bach.

Opprinnelse

Triosonatene ble til i perioden 1727 til 1732; ifølge Bach-biografen Johann Nikolaus Forkel skrev Bach dem som undervisningsmateriale til sin eldste sønn Wilhelm Friedemann Bach. Da en av satsene i den fjerde sonaten også finnes som en uavhengig trio, antas det at flere verk kan være omarbeidelser av kammermusikalske verk. Siden ingen av de andre satsene har kjente kilder som kan vurderes, kan denne tesen verken bekreftes eller tilbakevises.

Stil

Ingen av satsene har en tydelig danseorientert karakter og er kontrapunktisk bygd opp med hyppige fuger, så selv om alle sonatene består av tre satser følger alle seks sonata da chiesa-tradisjonen. Ikke bare dette trekket, men også mange stilistiske detaljer, viser tydelig innflytelse fra den italienske konsertformen, eksempelvis den utpregede ritornellen i Sonate nr 6; et verk som er likt i stil og struktur er Gambensonate i g-moll (BWV 1029).
Spencergulfen

Spencergulfen (engelsk: Spencer Gulf) er ei bukt på kysten av delstaten Sør-Australia i Australia. Den har innløp fra Australbukta og er 322 kilometer lang og 129 km bred ved innløpet. På vestsida av gulfen ligger Eyrehalvøya, og på østsida ligger Yorkehalvøya som skiller den fra den mindre St. Vincentgulfen. De største byene ved gulfen er Whyalla, Port Pirie og Port Augusta.
Owen Tudor

Liv og virke

Owen var en etterkommer av Rhys ap Gruffydd (1132–1197), hersker av småkongedømmet Deheubarth i vestlige Wales. Han nedstammet fra en framtredende familie fra Penmynydd på øya Anglesey, som kan spore sin slekt tilbake til Ednyfed Fychan (død 1246), en walisisk embetsmann og seneskalk i kongedømmet Gwynedd. Hans bestefar, Tudur ap Goronwy, giftet seg med Margaret, datter av Thomas ap Llywelyn ab Owain av Cardiganshire, den siste mannlige etterkommer av fyrstehuset i Deheubarth. Margarets eldre søster giftet seg med Gruffudd Fychan av Glyndyfrdwy, og deres sønn var Owain Glyndŵr (død 1416), den siste waliser som holdt tittelen fyrste av Wales. Owen Tudors far Maredudd ap Tudur og hans onkler var framstående i Owain Glyndŵrs opprør mot engelsk styre og undertrykkelse, Glyndŵropprøret.
Han tok morfarens navn (Tudor ap Goronwy) og bega seg til England og den unge Henrik VI av Englands hoff, der han fikk tjeneste som tjener. Owen Tudor, som hadde omdømme som en stilig mann, steg i gradene og fikk antagelig posisjon som vokter av garderoben eller husholdningen til den unge kongens mor, enkedronning Katherine av Valois, enken etter Henrik V av England. I Owens arbeidsoppgaver inngikk å vokte juvelene hennes og bestille stoff til hennes garderobe. De to ble forelsket i hverandre. En av de mange legendariske historiene forteller at Owen Tudor fikk beskjed om å danse for enkedronningen. Han kom til å vingle og falt rett i fanget hennes og som ble begynnelsen til at de to innledet en affære.
Owen Tudor og Katherine giftet sig i all hemmelighet og fikk fem barn sammen, tre sønner og to døtre. Ekteskapet ble ikke sett på med bilde øyne av de ledende i England. Owen Tudor ble satt i fengsel, men klarte å rømme derfra. Han kom på et senere tidspunkt til å delta i rosekrigene og var tilhenger av Henrik V.
I slaget ved Mortimer's Cross  i Herefordshire ble han tatt til fange den 4. februar 1461 og halshugget på befaling av Edvard av York (den framtidige Edvard IV av England).
Nolberto Solano

Til Aston Villa og tilbake til Newcastle

I juni 2001 signerte han en ny femårskontrakt med Newcastle, men Newcastles daværende manager Sir Bobby Robson var misfornøyd med Solanos lojalitet til fedrelandet sitt. Derfor ble han solgt i januar 2004 til Aston Villa. Solano hadde vært meget populær blant Newcastles supportere og mange viste misnøye med salget.
For Aston Villa ble Solano en viktig spiller. Han ble toppscoreren deres i 2004/05-sesongen, og ble kåret til Årets spiller av supporterne, pressen og spillerne.
Likevel ble Solano på ny Newcastlespiller 31. august 2005, bare timer før overgangsvinduet stengte. Avtalen kostet Newcastle £1,5 million, i tillegg til at James Milner gikk på et sesonglangt lån til Aston Villa. Solano undertegnet en toårskontrakt, og overgangen ble godt tatt i mot blant Newcastlefansen.
I sine to perioder i Newcastle United har Solano scoret totalt 47 mål for klubben. Fredag den 13. mai 2011 gikk Solano på en fri overgang fra Championship-klubben Hull City til League One-klubben Hartlepool. Han lanserte umiddelbart en idé for ledelsen i klubben om å selge sesongkort for bare £100, noe som nå har ført til at Hartlepool har de billigste sesongkortene i hele det engelske ligasystemet.

Omplassering

I 2006/07-sesongen flyttet manager Glenn Roeder Solano til høyreback etter at Stephen Carr ble skadet. Etter sesongen gikk Solanos kontrakt ut, og turen gikk videre til West Ham.

Internasjonal karriere

For Peru har Solano spilt over 90 kamper, og scoret 20 mål. Han har vært en viktig brikke i laget siden midten av 1990-tallet. I 2005 valgte Solano å gi seg på det peruanske landslaget på grunn av uoverensstemmelser med treneren, Freddy Ternero. I 2006 klarte den nye treneren, Franco Navarro, å overtale ham tilbake til landslagsspill.